IMPORTANT: El formulari de sol·licitud i l'annex obligatori han canviat a partir del dia 8 de febrer de 2017.
Si teniu en el vostre PC formularis o annexos obligatoris anteriors a aquesta data, no us serviran per fer la tramitació.
Cal que us descarregueu el nou formulari i annex obligatori abans d'emplenar-los, que trobareu en el Pas 1.
Sol·licitar l'acreditacio i fer el pagament.
Es pot sol·licitar l'acreditació en qualsevol moment.
Únicament cal presentar el formulari de sol·licitud emplenat i signat digitalment.
Es tracta d'un formulari intel·ligent que porta incorporats els annexos següents:
Per tal que el sol·licitant faci constar les dades de formació i titulació, experiència professional i tipus d'acreditació que sol·licita, en relació amb la persona per a la qual sol·licita l'acreditació, es recomana descarregar i emplenar primer aquest annex obligatori.
El sol·licitant podrà aportar qualsevol certificat d'acreditació d'experiència en l'elaboració de plans d'autoprotecció de què disposi, de formació o de titulació universitària.
S'admet la signatura escanejada d'aquests certificats.
Si s'aporta més d'un certificat, caldrà comprimir-los i adjuntar-los com un únic fitxer.
L'acreditació per experiència es pot fer mitjançant:
Annex amb la titulació universitària
No caldrà aportar la titulació universitària si el sol·licitant dona el seu consentiment (al formulari de sol·licitud) perquè la Generalitat consulti les seves dades relatives a titulació universitària.
Si no es dona aquest consentiment, caldrà adjuntar la titulació universitària corresponent com un annex més del formulari de sol·licitud.
En el cas que el sol·licitant doni el seu consentiment, la Generalitat disposa d'informació completa de les carreres següents:
Pel que fa a la resta de titulacions universitàries, la Generalitat disposa d'informació completa a partir de l'any 1991.
Per tant, el sol·licitant haurà d'adjuntar la titulació universitària de què disposi com a annex al formulari de sol·licitud només si ha d'acreditar una titulació universitària diferent de les enumerades i, a més, aquesta titulació és del 1991 o anterior.
50,85 €, a ingressar després d'enviar la sol·licitud.
• Direcció General de Protecció Civil
• Serveis Territorials d'Interior a Girona
• Serveis Territorials d'Interior a Lleida
• Serveis Territorials d'Interior a l'Alt Pirineu i Aran
• Serveis Territorials d'Interior a la Catalunya Central
• Serveis Territorials d'Interior a les Terres de l'Ebre
• Institut de Seguretat Pública de Catalunya
Un cop enviat el formulari de sol·licitud, el sistema generarà un justificant de recepció (que conté, entre altres dades, el número de registre i el dia i l'hora de presentació), que acredita que la sol·licitud ha quedat enregistrada al sistema correctament.
Aquest justificant de recepció conté, a més, una carta de pagament amb les dades necessàries per fer el pagament de la taxa.
Si passen 60 dies des de la presentació de la sol·licitud sense fer el pagament s'entendrà que el sol·licitant ha desistit de la petició.
Les sol·licituds d'acreditació es reben a les oficines de Gestió Empresarial (OGE), les quals comproven que la documentació presentada estigui completa i que s'hagi efectuat el pagament de la taxa.
Un cop les oficines de l' OGE han comprovat aquests requisits formals, les sol·licituds arriben a la Direcció General de Protecció Civil.
Les sol·licituds presentades són valorades per una comissió avaluadora, constituïda per personal de l'Institut de Seguretat Pública de Catalunya i de la Direcció General de Protecció Civil.
En el cas que s'hi detectin incidències, la comissió avaluadora les notificarà al sol·licitant telemàticament perquè les esmeni en un termini de 10 dies hàbils.
Un cop transcorregut aquest termini sense aportar la documentació requerida, s'entén que l'interessat desisteix de la seva sol·licitud.
La presidència de l'Institut de Seguretat Pública de Catalunya ha d'emetre la resolució d'acreditació com a personal tècnic competent per elaborar plans d'autoprotecció en el termini de 6 mesos, comptat a partir de la data de presentació de la sol·licitud, amb tota la documentació corresponent.
Un cop transcorregut el termini màxim per resoldre sense que s'hagi dictat resolució expressa, la sol·licitud s'entén estimada per silenci administratiu.
Les resolucions que dicti la presidència de l'Institut de Seguretat Pública de Catalunya i els requeriments de documentació es notificaran a l'interessat telemàticament, en cas que aquest hagi donat el seu consentiment.